Document ID: 32008R1309

KOMISJONI MÄÄRUS (EÜ) nr 1309/2008,
19. detsember 2008,
millega kehtestatakse 2009. kalandusaastaks nõukogu määruse (EÜ) nr 104/2000 I lisas loetletud kalandustoodete ühenduse kõrvaldamis- ja müügihinnad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. detsembri 1999. aasta määrust (EÜ) nr 104/2000 kalandus- ja akvakultuuritooteturu ühise korralduse kohta, (1) eriti selle artikli 20 lõiget 3 ja artiklit 22,
ning arvestades järgmist:
(1)
Määruses (EÜ) nr 104/2000 on sätestatud, et kõigi I lisas loetletud toodete kõrvaldamis- ja müügihinnad kehtestatakse toote värskuse, suuruse või kaalu ning toote esitusviisi alusel, kohaldades asjaomase tootekategooria suhtes ümberarvestuskoefitsienti summas, mis ei ületa 90 % asjakohasest soovitushinnast.
(2)
Kõrvaldamishindu võib korrutada kohanduskoefitsientidega lossimispiirkondade puhul, mis on ühenduse peamistest tarbimiskeskustest väga kaugel. Kõigi asjaomaste toodete soovitushinnad on 2009. kalandusaastaks kehtestatud nõukogu määrusega (EÜ) nr 1299/2008 (2).
(3)
Käesoleva määrusega ettenähtud meetmed on kooskõlas kalandustooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse I lisas on sätestatud ümberarvestuskoefitsiendid, mida kasutatakse selleks, et arvutada määruse (EÜ) nr 104/2000 I lisas loetletud toodete 2009. kalandusaasta kõrvaldamis- ja müügihinnad, millele on osutatud kõnealuse määruse artiklites 20 ja 22.
Artikkel 2
2009. kalandusaastal kohaldatavad ühenduse kõrvaldamis- ja müügihinnad ning nendega seotud tooted on sätestatud II lisas.
Artikkel 3
2009. kalandusaastal kohaldatavad kõrvaldamishinnad lossimispiirkondades, mis on ühenduse peamistest tarbimiskeskustest väga kaugel, ning nende hindadega seotud tooted on sätestatud III lisas.
Artikkel 4
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2009.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. detsember 2008

Labels: 2
6